PÖYTÄKIRJA
Hallituksen kokous 09/2011
Iltakoulu ry. 
Aika: lauantai 27.8.2011 klo. 19:00 
Paikka: yksityisasunto, Rongankatu 13 A 10 

Läsnäolijat:
Aki Luoto
Eetu Kreivi
Saara Kuittinen
Jussi Naski
Noomi Saarinen
Katariina Mustasilta, poistui kokouksesta 20.45
Mari Kettunen
Marja Avonius
Nelli Manninen
Jere Seikkala
Salla-Riina Hokkanen, saapui kokoukseen 19.25

1	Kokouksen avaus
2	Puheenjohtaja avasi kokouksen kello 19.16

1	Laillisuus ja päätösvaltaisuus 
2	Kokous todettiin lailliseksi ja päätösvaltaiseksi.

1	Pöytäkirjantarkastajien valinta
2	Pöytäkirjantarkastajiksi valittiin Marja Avonius ja Nelli Manninen 

1	Esityslistan hyväksyminen 
2	Lisättiin kohta 15 Visa Tuomisen julkaisuprojekti

1	Ilmoitusasiat ja posti
2	Ei ilmoitettavaa

1	Talous 
2	Talous on vakaalla pohjalla. Iltakoulun verkkosivujen lasku on vastaanotettu ja maksettu.

1	 JKY/Kopo -päivitys
2	JKY:n  kokous järjestettiin viikolla 33. Johtamiskorkeakoulun opetuksen suunnitteluryhmät ovat käynnistäneet toimintansa. Opsi-ryhmissä aletaan muotoilla uusia tutkintoja ja valitaan myös uusi politiikan tutkimuksen koulutusohjelman pääsykoekirja.  Valtio-opin opsi-ryhmässä opiskelijaedustajina ovat Aki Luoto ja Olli Jakonen, kansainvälisen politiikan opsi-ryhmässä Linda Salo ja Leea Rautanen.

a	Seuraavan kerran politiikan tutkimuksen opsi-ryhmät kokoontuvat tiistaina 30.8., jolloin tulevan valintakokeen teokset  valitaan. Valinta on haastava, sillä ei ole yhtä yksittäistä teosta,  joka valaisisi molempien nykyisten pääaineiden tieteenalaa ja käsitteistöä, mutta toisaalta myös useiden teosten sisällyttämistä lukuvaatimuksiin on henkilökunnan taholta pidetty huonona vaihtoehtona. Ratkaisuna on tarkoitus tuottaa uusi pääsykoekirja politiikan tutkimuksen koulutusohjelmaa varten, mutta uutta teosta ei ehditä saada valmiiksi tulevaa opiskelijavalintaa ennen. Opsi-ryhmissä uutta teosta kirjoittamaan valitaan sitä varten koottava ryhmä, joka tekee uuden pääsykoekirjan politiikan tutkinto-ohjelmaan. 
b	
c	Alun perin keväällä ei oltu suunniteltu järjestettävän valtio-opin kandidaattiseminaareja, mutta Mikko Lahtinen oli ilmoittanut, että kandiseminaareja voidaan järjestää. Mikäli seminaareihin tulee niukasti ilmoittautuneita, niitä ei järjestetä, mutta kaikki halukkaat voivat keväälläkin kandidaatin työnsä valtio-oppiin tehdä seminaarien ulkopuolisessa ohjauksessa.
d	
e	Vanhojen ja uusien tutkintovaatimusten siirtymäaikoihin on tullut selvyyttä. Mikäli vanhassa järjestelmässä opiskeleva opiskelija haluaa aloittaa maisterin tutkinnon suorittamisen vanhan tutkintorakenteen mukaisesti, täytyy kandidaatin tutkinto saattaa valmiiksi enne 1.8.2012. Kandidaatin tutkintoa suorittavilla on aikaa suorittaa tutkintonsa loppuun lukuvuoden 2015-2016 alkuun saakka. Siirtymäajan aikatauluista on syytä informoida jäsenistöä hyvin perusteellisesti. 
f	
g	Ensi vuonna avautuvaa valtio-opin professorin virkaa oli hakenut 9 hakijaa. Hiski Haukkala on alkavan lukuvuoden ajan kansainvälisen politiikan professorin virassa.
h	
i	Syksyllä 2012 alkaa Johtamiskorkeakoulun kansainvälisen politiikan tutkimuksen, Tampereen rauhan- ja konfliktintutkimuskeskuksen ja Åbo Akademin yhteistyönä rauhan- ja konfliktintutkimuksen maisteriohjelma. Ohjelmaan voidaan valita maksimissaan 12 opiskelijaa Tampereen yliopistosta. 

		Salla-Riina Hokkanen saapui kokoukseen 19.25.

1	Haalarifirman päättäminen 
2	Hallitus päätti valita kuluvan vuoden haalaritilausten toimittajaksi Silkkipaino Tam-Folion.
3	
4	Tuutorointi-katsaus
5	Syksyn tuutorointi on hyvällä mallilla. Tapahtumia on tulossa runsaasti. Fuksit ja tuutorit on jaettu ryhmiin ja fukseilta saatiin alustavaan fuksikyselyyn 38 vastausta.  Uudet opiskelijat aloittavat opintonsa maanantaina 29.8. Iltakoulun esittäytyminen ja tutorryhmiin jako tapahtuu kello 14, tuutorit ja hallitus saapuvat paikalle kello 13.30. Samana iltana järjestetään tutustumisilta Telakalla ja tilaisuutta varten yritetään varata Iltakoulun käyttöön Telakan yläkerta. Tiistaina  30.8. järjestetään fukseille tutustumisauna Media 54:ssa. Saunalle hallitus  saapuu paikalle ennen kello 18.  Muita syksyn tapahtumia ovat muiden muassa JKK:n avajaisbileet on 22.9. ja  fuksisitsit 4.10.  Amos-Klubilla. 
			
Kv-tutorit kokoontuivat keskiviikkona 24.8. Syksyn ohjelmaa on  suunniteltu paljon. Vaihto-opiskelijoille on mainostettu haalareita ja muutama on jo kiinnostunut ne tilaamaan.  KV-sauna on tarkoitus järjestää ensimmäisten viikkojen aikana. Tilaisuus pyritään pitämään maksuttomana Iltakoululle järjestämällä se ilmaisessa tilassa jonkin taloyhtiön saunassa. Paikalle on tarkoitus kutsua vain vaihto-opiskelijat ja tutorit sekä hallitus. Vaihto-opiskelijoilla on suunniteltu järjestettävän myös omia kv-sitsejä. Fuksien ja vaihto-opiskelijoiden yhteistä toimintaa pyritään järjestämään paljon. Vaihto-opiskelijat kutsutaan kaikkiin osallistumaan kaikkiin Iltakoulun tapahtumiin, pois lukien ensimmäisen viikon tutustumisilta Telakalla ja tutustumissauna.

1	Vuosijuhlatilanne
2	Seuraava vuosijuhlatoimikunnan kokous järjestetään tiistaina 13.9. kello 14. Pitopalvelun osalta jäljellä on kolme vaihtoehtoa,Makujen Laguuni, Tilisanssi ja Kokkipoika. Jatkopaikaksi on varattu Sorin Sauna, muita vaihtoehtoja selvitetään vielä. Päätettiin, että sunnuntain silliaamiainen järjestetään nyyttikestiperiaatteella. Iltakoulu järjestää paikalle kahvia ja teetä. Hinta on alustavasti 45 eroa per henkilö, tosin hinta voi vielä lopullisen kustannusarvion myötä hieman nousta. Muilta kuin Iltakoulun jäseniltä peritään korkeampi hinta. Myös pelkille jatkoille voidaan myydä lippuja hieman ennen juhlia.
3	
4	POP2011-tilanne
5	Tapahtumaa varten on luotu verkkosivut ja puhujia on saatu useita. Tilaisuuden tilavaraukset ovat paraikaa työn alla. Graafista ilmettä suunnittelemaan valittiin puheenjohtajan esityksestä Antti Tolppanen, jolle Iltakoulu maksaa palkkiona hänen työssään käyttämän fontin käyttöoikeudet. TAMY:lta haetaan projektiavustusta. Tarkoitus on pitää tapahtuman järjestelyt ruohonjuuritasolla ilman suuria ulkopuolisia tekijöitä.

1	Edustajistovaalit
2	Tampereen yliopiston ylioppilaskunnan edustajistovaalit järjestetään 1.-2.11. Iltakoululla ei ole omaa ehdokaslistaa. Useat iltakoululaiset ovat olleet ehdokkaana Sitoutumattomien Yhteiskuntatieteilijöiden (SITY) listalta. SITY:stä saa lisätietoja Ilkka Tiensuulta. 
3	
4	Syksyn aikataulu
5	Uudet opiskelijat aloittavat opintonsa maanantaina 29.8. Kurssit alkavat maanantaina 5.9. 
6	
7	Mennet ja tulevat tapahtumat
Aloitussauna
Järjestetään keskiviikkona 29.8. alkaen kello 18 Media 54:n saunatiloissa. Aluksi on luvassa vain fukseille varattua ohjelmaa, vanhemmat opiskelijat voivat saapua paikalle kello 20 alkaen.

Lenin-museo
Suunnitteilla on kierros Lenin museossa. Vierailun ajankohta voidaan sopia museon kanssa etukäteen ja museo on avoinna sopimuksen mukaan. Opastettu kierros maksaa 50 euroa. Alustavaksi ajankohdaksi on kaavailtu ensimmäisen periodin loppua.
	
Moreenia-vierailu 
Tampereen ympäristötietokeskus Moreeniaan saa ilmaisia tunnin mittaisia, opastettuja kierroksia. Moreeniaan järjestetään ekskursio marraskuussa, tarkempi ajankohta täsmentyy syksyn aikana.
Muut tulevat tapahtumat 
	
Haalarikastajaiset
Kastajaisia varten suunnitellaan ja teetetään haalarimerkki. Lopullinen kastajaisten ajankohta päätetään, kun tiedetään, milloin haalarit ovat valmiit.

Hämeenkadun appro
1	Iltakoululle on varattu 60 kpl lippuja Hämeenkadun approon ja Ilonan jatkobileisiin. Liput tulevat myyntiin viikolla 38 ja ne myydään rajoitetuissa erissä vain iltakoululaisille.
2	
Saunaillat
Syksyn ensimmäinen sauna järjestetään lenkkeilyyn yhdistettynä Suomensaaren saunalla Lentävänniemessä alkusyksystä. Tämän lisäksi syyslukukauden aikana järjestetään yksi saunailta marras-joulukuun aikana.

15. Visa Tuomisen julkaisuprojekti
1	Visa Tuominen on ideoinut projektin, jonka puitteissa opiskelijoiden esseitä ja muita tekstejä koostettaisiin verkkojulkaisuksi. Erityisesti tarkoitus olisi kerätä aineopintotason tekstejä. Julkaisun myötä opiskelijoiden tekstit olisivat muidenkin kuin tarkastajien ja opiskelijan itsensä luettavissa. Julkaisu ilmestyisi kahdesti vuodessa, kerran syksyllä ja kerran keväällä. Hallituksen keskuudessa ajatus nähtiin hyvänä.
2	
16. META
Tampereen ylioppilaskunta järjestää uusille opiskelijoille suunnatun kaupunkisuunnistuksen 13.-14.9. Iltakoulu pitää suunnistuksessa rastin, jonka valmisteluista huolehtii Jussi Naski.

17. Seuraavasta kokouksesta sopiminen
1	Seuraava kokous järjestetään maanantaina 12.9. kello 17.00.
2	
18. Kokouksen päättäminen
18	Puheenjohtaja päätti kokouksen kello 21.28.

Aki Luoto 					Eetu Kreivi
Puheenjohtaja					Sihteeri

Marja Avonius					Nelli Manninen
Pöytäkirjantarkastaja				Pöytäkirjantarkastaja